Edukata qytetare

Edukata qytetare ose arsimi qytetar është studimi i aspekteve teorike, politike dhe praktike të qytetarisë, si dhe të drejtat dhe detyrat e tij. Ai përfshin studimin e ligjit civil, kodit civil, si dhe studimin e qeverisjes me theks të veçantë në rolin e qytetarëve - në krahasim me faktorët e jashtëm - në funksionimin dhe mbikëqyrjen e qeverisjes. 

 Vështrim 
Brenda një tradite të caktuar politike ose etike, edukimi qytetar konsiston para së gjithash në edukimin, arsimimin dhe përgatitjen e qytetarëve për jetë dhe punë në një shoqëri demokratike. Historia e edukimit qytetar zë fill në teoritë e para të formuluara në lidhje me këtë dhe tema të tjera të ngjashme nga Platoni në Greqinë e lashtë si dhe nga Konfuci në Kinë. Ata, në përgjithësi, kanë dhënë një kontribut të konsiderueshëm, njëri në Perëndim e tjetri në Lindje, për të shtjelluar konceptet e ligjeve dhe drejtësisë që do të zbatoheshin në jetën publike. Të jesh qytetar nuk nënkupton vetëm të jesh shtetas i një shteti e të kesh një letërnjoftim ose pasaportë të atij shteti. Qytetaria ka të bëjë me raportin e sjelljeve brenda shoqerisë, ku ne zbatojmë ligjet si qytatare të përgjegjshëm, kultivojmë rregulla dhe praktika që mundësojnë pjesëmarrjen publike, dhe kërkojmë llogari dhe transparencë nga vendimmarrësit. 

Disa nga shkollat bashkëkohore pretendojnë se vlerat, drejtësia sociale dhe demokracia duhet të mësohen përmes përvojësGreenberg, D. (1992), Education in America – A View from Sudbury Valley, "Democracy Must be Experienced to be Learned." Retrieved June 25, 2010.Greenberg, D. (1987) Chapter 35, "With Liberty and Justice for All,"  Free at Last – The Sudbury Valley School. Retrieved June 25, 2010. apo siç thoshte Aristoteli: "Për gjërat që duhet të mësojmë para se t'i bëjmë ato, ne i mësojmë duke i bërë ato."Bynum, W.F. and Porter, R. (eds) (2005) Oxford Dictionary of Scientific Quotations. Oxford University Press. 21:9. Disa institucione përkatëse arsimore më tutje shtojnë se shkollat duhet të inkurajojnë sjelljen etike dhe përgjegjësinë personale. Për të arritur këto qëllime institucionet arsimore duhet t'u lejojnë nxënësve dhe studentëve tri të drejta dhe liri themelore të njohura ndryshe si "tri liritë e mëdha": liria e zgjedhjes, liria e veprimit dhe liria për të sjellë rezultatet e veprimit - e të cilat përbëjnë edhe përgjegjësi personale.Greenberg, D. (1987) The Sudbury Valley School Experience "Back to Basics – Moral basics."  2011-05-11 at the Wayback Machine Retrieved June 25, 2010. "Arsyeja më e fortë, politike" për shkollat demokratike është që ato të mësojnë "virtytet e diskutimit demokratik për hir të qytetarisë së ardhshme".Curren, R. (2007) Philosophy of Education: An Anthology. Blackwell Publishing. p. 163.  

 Shih edhe 

 Arsimi
 Akulturimi
 Socializimi
 Komuniteti
 Sfera publike
 Shkenca politike

 Referime 

Kategoria:Webarchive template wayback links
Kategoria:Arsim
Kategoria:Qytetari
Kategoria:E drejta e qytetarit